Du kan som udgangspunkt kun bo i sommerhuset i sommerhalvåret, det vil sige fra udgangen af februar til 1. november.   I perioden mellem den 1. februar og udgangen af februar er der derfor som udgangspunkt ikke mulighed for overnatning i sommerhuset med undtagelse af kortvarige ferieophold m.v.  Hvis du ønsker at anvende dit sommerhus hele året, skal du være opmærksom på at du skal opfylde et af følgende krav:  Du har ejet dit sommerhus i ét år og er enten førtidspensionist, efterlønsmodtager, modtager af fleksydelser eller over 60 år og gået på pension. Du har et hus, der lovligt blev anvendt til helårsbeboelse, da området blev til sommerhusområde, og retten til helårsbeboelse ikke senere er bortfaldet.  Du har fået dispensation af kommunen, hvor sommerhuset ligger i.   De restriktive regler kan blandt andet begrundes i at sænke behovet for at oprette nye sommerhusområder i værdifulde områder og ubebyggede kyststrækninger samt i et hensyn til at beskytte de sårbare landskabstyper i og omkring sommerhusområder mod slid.